VÁROSÜZEMELTETÉSSEL KAPCSOLATOS ÜGYINTÉZÉS

I. Közútkezelői hozzájárulás kérése

	Közutak igazgatásával kapcsolatos ügy

	Közútkezelői hozzájárulással kapcsolatos eljárás

	A közterületen lévő csapadékvíz elvezetésére/elszikkasztására szolgáló létesítmények kialakításához, ingatlanról történő kivezetésekhez, útcsatlakozás/kapubejáró létesítéséhez, építési engedélyezési eljárásokhoz, telekalakításokhoz, fás szárú növények kivágásával és pótlásával kapcsolatos eljárásokhoz.

	Ügyleírás:


	A közúti közlekedésről szóló 1988. évi I. törvény 36. § (1) bekezdése értelmében a közút felbontásához, annak területén, az alatt vagy felett építmény vagy más létesítmény (a továbbiakban együtt: építmény) elhelyezéséhez, a közút területének egyéb nem közlekedési célú elfoglalásához (a továbbiakban együtt: nem közlekedési célú igénybevétel) a közút kezelőjének a hozzájárulása szükséges. A hozzájárulásban a közút kezelője feltételeket írhat elő. 

(2) Az igénybevételt kérő a hozzájárulás megtagadása miatt vagy a megállapított feltételekkel szemben a közlekedési hatósághoz fordulhat, amely az igénybevételt engedélyezheti, illetőleg feltételekkel módosíthatja. 

A közutak igazgatásáról szóló 19/1994. (V. 31.) KHVM rendelet 6. § alapján:

(1) A közút nem közlekedési célú igénybevételéhez (a továbbiakban: igénybevétel) szükséges közútkezelői hozzájárulás iránti kérelmet a 3. számú melléklet szerinti adattartalommal a közút kezelőjénél kell előterjeszteni. 

3. számú melléklet a 19/1994. (V. 31.) KHVM rendelethez

Kérelem a helyi közút nem közlekedési célú igénybevételéhez szükséges hozzájárulás iránt tartalmazza az alábbiakat: 
1. Az igénybevétel helye, célja,

2. Annak a személynek (szervezetnek) a neve és címe, akinek az érdekében az igénybevétel történik (a hozzájárulás jogosultja):

3. Az elfoglalni kívánt útterület hosszúsága, szélessége, nagysága (m2)

4. Az igénybevétel kezdetének és befejezésének tervezett időpontja

5. A kezelői hozzájárulásban foglalt feltételek betartásáért felelős személy neve, címe, telefonszáma

6. Az igénybevétel eredményeként a közút területén (az alatt vagy felett) elhelyezett építmény (létesítmény) tulajdonosának neve és címe, üzemeltetőjének neve és címe

7. Melléklet

· az igénybevételt feltüntető tervet (helyszínrajz, vázlat, műszaki leírás) 3 példányban,

· a közút érintett szakaszának hossz- és keresztszelvényének rajzát 3 példányban,

· az igénybevétel miatt szükséges forgalomszabályozás (korlátozás, forgalomelterelés) tervét 3 példányban. 

A közúti közlekedésről szóló 1988. évi I. törvény 42/A. § (1) bekezdése értelmében a közút kezelőjének hozzájárulása szükséges

a) külterületen a közút tengelyétől számított ötven méteren, autópálya, autóút és főútvonal esetén száz méteren belül építmény elhelyezéséhez,

bővítéséhez, rendeltetésének megváltoztatásához, nyomvonal jellegű építmény elhelyezéséhez, bővítéséhez, kő, kavics, agyag, homok és egyéb ásványi nyersanyag kitermeléséhez, valamint a közút területének határától számított tíz méter távolságon belül fa ültetéséhez vagy kivágásához, valamint 

b)
belterületen - a közút mellett - ipari, kereskedelmi, vendéglátó-ipari,
továbbá egyéb szolgáltatási célú építmény építéséhez, bővítéséhez,
rendeltetésének megváltoztatásához, valamint a helyi építési szabályzatban, vagy a szabályozási tervben szereplő közlekedési és közműterületen belül nyomvonal jellegű építmény elhelyezéséhez, bővítéséhez, továbbá a közút területének határától számított két méter távolságon belül fa ültetéséhez vagy kivágásához. 
c)
amennyiben az elhelyezendő létesítmény dőlési távolsága a közút határát keresztezi. 

Gyorsforgalmi út érintettsége esetén a Magyar Közút Nonprofit Zrt. Szabolcs-Szatmár-Bereg Megyei Igazgatóságától (4400 Nyíregyháza, Búza tér 20.) is kérni kell a közútkezelői hozzájárulást. 
https://internet.kozut.hu/ugyfelszolgalat/utvonalengedely-uvr-e-office/altalanos-tajekoztato/nyomtatvanyok/

A közutak igazgatásáról szóló 19/1994. (V. 31.) KHVM rendelet 7. § alapján:

(1) A Kkt. 42/A. §-ának (1) bekezdésében felsorolt tevékenységek végzéséhez, továbbá útcsatlakozás létesítéséhez szükséges közútkezelői hozzájárulás iránti kérelemnek -az értelemszerű eltérésekkel - tartalmaznia kell

a) a 3. számú melléklet szerinti adatokat,

b) a vízelvezetés megoldását az útcsatlakozás térségében,

c) a csatlakozó út várható forgalmi adatait,

d) az érintett ingatlan azonosításához szükséges ingatlan-nyilvántartási adatokat,

e) az építménynek, tevékenységnek, fának a közút tengelyétől, illetve területének határától mért távolságát.

(2) A kezelői hozzájárulás iránti kérelemhez csatolni kell a fentieken túl

a) a csatlakozó út hossz-szelvényét és minta keresztszelvényét,

b) a csatlakozó út közúti jelzéseinek felsorolását.

c) amennyiben az elhelyezendő létesítmény dőlési távolsága a közút határát keresztezi.

A közút nem közlekedési célú igénybevételét, az igénybevétel helye szerinti illetékes jegyző engedélyezi.

A közterület használatáról szóló 10/2016. (IX.01.) rendelet (továbbiakban Ör.) alapján a közútkezelői hozzájárulás kiadása díjköteles:

(1) A kezelői hozzájárulásért fizetendő díjakat a 6. melléklet tartalmazza.

(2) A kezelői hozzájárulásért befizetett díjakat az önkormányzat a közterületek fenntartására (üzemeltetés, karbantartás) használhatja fel.

	Ügyintézés kezdeményezhető


	A kérelmet az adott formanyomtatványokon, vagy írásban (19/1994. (V.31.) KHVM rendelet 3. számú melléklete szerinti tartalommal) lehet előterjeszteni. 

A kérelmet személyesen lehet benyújtani ügyfélfogadási időben, az Újfehértói Polgármesteri Hivatal Városüzemeltetési Osztályán (4244 Újfehértó, Szent István út 10. fsz. 8-as szoba)


	
	Postai úton: Újfehértói Polgármesteri Hivatal Városüzemeltetési Osztály 4244 Újfehértó, Szent István út 10.

	Ügyintézés határideje és díja
	21 nap

1.
Az eljárás alapdíja = 6.350 Ft
2.
Sürgősségi díj: (3 napon belül) = 19.050 Ft
A díj teljesítése utalással történhet az alábbi számlaszámra:

SZÁMLATULAJDONOS MEGNEVEZÉSE: ÚJFEHÉRTÓ VÁROS ÖNKORMÁNYZATA

SZÁMLASZÁM: 68800013-11039141-00000000

	Kapcsolódó dokumentumok, nyomtatványok, útmutatók
	Közútkezelői hozzájárulás iránti kérelem kapubejáró/útcsatlakozás létesítéséhez: A kérelem letöltéséhez kérem, kattintson ide!
Közútkezelői hozzájárulás iránti kérelem kapubejáró/útcsatlakozás fennmaradásához: A kérelem letöltéséhez kérem, kattintson ide!
Kérelem a helyi közút nem közlekedési célú igénybevételéhez: A kérelem letöltéséhez kérem, kattintson ide!

	Az alkalmazott jogszabályok:
	Az alkalmazott jogszabályok:

-
a közúti közlekedésről szóló 1988. évi I. törvény a végrehajtásáról szóló 30/1988. (IV. 21.) MT rendelettel egységes szerkezetben

-
a közutak igazgatásáról szóló 19/1994. (V. 31.) KHVM rendelet

-
a közterület használatáról szóló 10/2016. (IX.01.) rendelet

	Egyéb információ
	A közúti közlekedésről szóló 1988. évi I. törvény 37. § (2) bekezdése alapján, ha a közutat nem közlekedési célból a kezelő hozzájárulása nélkül, vagy a hozzájárulásban előírt feltételektől eltérően vették igénybe, a közlekedési hatóság (Szabolcs - Szatmár - Bereg Vármegyei Kormányhivatal Közlekedési, Műszaki Engedélyezési És Fogyasztóvédelmi Főosztály Útügyi Osztály, 4400 Nyíregyháza, Hatzel tér 10.) - a közút kezelőjének (Újfehértó Város Jegyzője) kérelme alapján - az igénybe vevőt az eredeti állapot helyreállítására, a hozzájárulásban előírt feltételek betartására, illetve a közút állagának védelme és a forgalom biztonsága érdekében szükséges intézkedések megtételére kötelezheti, továbbá pótdíj fizetésére kötelezi.


